Η **Μάχη της Χερσώνας**, - μέρος του ρωσο-ουκρανικού πολέμου- διεξήχθη μεταξύ 24 Φεβρουαρίου - 6 Μαρτίου 2022 στην περιφέρεια της Χερσώνας στην ανατολική Ουκρανία, ανάμεσα στο ρωσικό και τον ουκρανικό στρατό. 

Η Χερσώνα είναι η πρώτη μεγάλη πόλη της Ουκρανίας και η μόνη πρωτεύουσα περιφέρειας της Ουκρανίας που έπεσε στα χέρια των Ρώσων κατά τη διάρκεια της ρωσικής εισβολής.

Ρωσική επίθεση και κατάληψη της Χερσώνας
----------------------------------------

### Φεβρουάριος

Από την πρώτη ημέρα της ρωσικής εισβολής στην Ουκρανία, ο ρωσικός στρατός διαμέσου της Κριμαίας από το νότο, έφτασε εύκολα στην περιφέρεια της Χερσώνας, και κατέλαβε την στρατηγικής σημασίας γέφυρα Αντονόφσκι.
Με την κατάληψη της γέφυρας έγινε κατορθωτό στα ρωσικά στρατεύματα να συνεχίσουν την πορεία τους δυτικά προς το επίσης στρατηγικό σημείο του Νικολάγιεφ.   

Οι Ουκρανοί τα ξημερώματα της 25ης Φεβρουαρίου επιχείρησαν και πέτυχαν ύστερα από σκληρή μάχη ανακατάληψη της γέφυρας, ωθώντας τους Ρώσους να μετακινηθούν βορεινότερα και να καταλάβουν το επόμενο πέρασμα του Δνείπερου, στη πόλη Νόβα Καχόφκα. Λίγες ώρες αργότερα τα ρωσικά στρατεύματα κατέλαβαν και πάλι τη γέφυρα.

Η γέφυρα Αντονόφσκι το 2006
Το πρωί της 27ης Φεβρουαρίου, το ρωσικό υπουργείο Άμυνας ανακοίνωσε ότι οι ρωσικές δυνάμεις περικύκλωσαν την Χερσώνα και ότι σύμφωνα με Ουκρανούς αξιωματούχους κατέλαβαν ένα τμήμα της πόλης, συμπεριλαμβανομένου του διεθνούς αεροδρομίου της Χερσώνας. Αργότερα το πρωί, η Ουκρανική Πολεμική Αεροπορία φέρεται να πραγματοποίησε μια επιτυχημένη επίθεση με μη επανδρωμένο αεροσκάφος κατά των ρωσικών δυνάμεων στην Τσορνομπαγίφκα, βόρεια της Χερσώνας.

Ουκρανοί αξιωματούχοι ισχυρίστηκαν ότι ξεκινώντας από τις 27 Φεβρουαρίου, σύμφωνα με ουκρανικά δημοσιεύματα, οι Ρώσοι άρχισαν να μετακινούν πολίτες από κοντινά χωριά προς τη Χερσώνα για να τους χρησιμοποιήσουν ως ανθρώπινες ασπίδες.

### Μάρτιος

Το πρωί της 1ης Μαρτίου, ουκρανοί αξιωματούχοι δήλωσαν ότι οι ρωσικές δυνάμεις είχαν εξαπολύσει εκ νέου επίθεση στη Χερσώνα και ξεκινώντας από το αεροδρόμιο της πόλης κινούνταν προς τον αυτοκινητόδρομο που συνδέει την Χερσώνα με το Νικολάγιεφ. Ενώ διεξήγαγαν σφοδρό βομβαρδισμό, οι ρωσικές δυνάμεις περικύκλωσαν την πόλη και έφτασαν στον αυτοκινητόδρομο, προχωρώντας στο χωριό Κομίσανι πριν δημιουργήσουν ένα σημείο ελέγχου. Οι ρωσικές δυνάμεις εισήλθαν στη Χερσώνα αργότερα μέσα στην ημέρα. Ο Κολιχάγιεφ, δήμαρχος της πόλης, περιέγραψε τις επιπτώσεις της ρωσικής εισβολής στους πολίτες της πόλης, δηλώνοντας ότι πολλοί παρέμειναν στα σπίτια τους και σε καταφύγια βομβών. Υποστήριξε επίσης ότι σχολεία και πολυώροφα κτίρια υπέστησαν ζημιές από τις μάχες, ενώ πολυκατοικίες και άλλα κατοικούμενα κτίρια δέχονταν πυρά από ρωσικές δυνάμεις. Ο Κολιχάγιεφ ισχυρίστηκε επίσης ότι την 1η Μαρτίου, Ρώσοι στρατιώτες πυροβόλησαν πολίτες που είχαν οπλιστεί με κοκτέιλ μολότοφ.

Τα ξημερώματα της 2ας Μαρτίου, ο Κολιχάγιεφ ανέφερε ότι οι ρωσικές δυνάμεις κατέλαβαν έναν σιδηροδρομικό σταθμό και ένα παραποτάμιο λιμάνι. Αργότερα το πρωί, κάτοικοι ανέφεραν την παρουσία ρωσικών στρατευμάτων στην πλατεία Σβομπόντι όπου βρίσκεται το κτίριο της τοπικής αυτοδιοίκησης. Το ρωσικό Υπουργείο Άμυνας αργότερα ισχυρίστηκε ότι κατέλαβε την πόλη, ενώ Ουκρανοί και Αμερικανοί αξιωματούχοι αρνήθηκαν τον ισχυρισμό και υποστήριξαν ότι οι μάχες συνεχίστηκαν.

Αργότερα, στις 2 Μαρτίου, μια ομάδα περίπου δέκα Ρώσων στρατιωτών, συμπεριλαμβανομένου ενός διοικητή, μπήκε στο κτίριο του δημοτικού συμβουλίου και άρχισε διαπραγματεύσεις με τον Κολιχάγιεφ. Εκείνο το βράδυ, ο Κολιχάγιεφ ανακοίνωσε ότι παρέδωσε τον έλεγχο της πόλης στους Ρώσους και ότι ο Ρώσος διοικητής σκόπευε να δημιουργήσει μια στρατιωτική διοίκηση. Ο Κολιχάγιεφ αναγνώρισε ότι ο ουκρανικός στρατός πλέον είχε χάσει τον έλεγχο της Χερσώνας και ένας άλλος αξιωματούχος δήλωσε ότι ο Ρώσος στρατός βρισκόταν σε όλα τα μέρη της πόλης. Σύμφωνα με τον Κολιχάγιεφ, η μάχη οδήγησε στον θάνατο περίπου 300 Ουκρανών στρατιωτών και αμάχων ενώ οι υποδομές της πόλης υπέστησαν σοβαρές ζημιές. Είπε επίσης ότι τα πτώματα θάβονταν σε ομαδικούς τάφους και ότι πολλές σωροί δεν ήταν πλέον αναγνωρίσιμες.

Επακόλουθα
----------

Μετά την πτώση της πόλης, η Χερσώνα και η Περιφέρεια Χερσώνα περιήλθαν σε ρωσική στρατιωτική κατοχή.

Στις 23 Μαρτίου, οι ουκρανικές δυνάμεις εξαπέλυσαν αντεπιθέσεις κατά των ρωσικών δυνάμεων στην περιφέρεια Χερσώνας. Ανώτερος αξιωματούχος του υπουργείου άμυνας των ΗΠΑ ισχυρίστηκε ότι οι ρωσικές δυνάμεις δεν είχαν πλέον τον πλήρη έλεγχο της Χερσώνας καθώς οι Ουκρανοί πολέμησαν «σκληρά» για να ανακτήσουν τον έλεγχο της πόλης, ωστόσο, το CNN ανέφερε ότι η κατάσταση στην πόλη παρέμεινε αμετάβλητη, επικαλούμενο κατοίκους της πόλης που επιβεβαίωναν ότι οι Ρώσοι έχουν πλήρη έλεγχο πάνω στη πόλη. Οι Ουκρανοί κάτοικοι της Χερσώνας επίσης «αμφισβήτησαν την εκτίμηση του Πενταγώνου, λέγοντας ότι η πόλη παρέμεινε στα χέρια των Ρώσων».

Στις 18 Απριλίου, δημοσιεύματα έκαναν λόγο για τον διορισμό του Ίγκορ Καστιούκεβιτς ως δήμαρχο της Χερσώνας από τους Ρώσους, αν και ο ίδιος αρνήθηκε ότι έγινε κάτι τέτοιο.

Στις 23 Απριλίου, η Ουκρανία ισχυρίστηκε ότι χτύπησε ένα ρωσικό διοικητήριο στη Χερσώνα. Δύο στρατηγοί σκοτώθηκαν και ένας τραυματίστηκε σοβαρά. Περίπου 50 αξιωματικοί ήταν παρόντες στο κτίριο κατά τη διάρκεια του χτυπήματος.

Στις 6 Μαΐου 2022, ο Γραμματέας του Γενικού Συμβουλίου της Ενωμένης Ρωσίας Αντρέι Τούρτσακ επισκέφθηκε την υπό ρωσική κατοχή Χερσώνα και δήλωσε ότι η Ρωσία θα παραμείνει για πάντα στη νότια Ουκρανία, υποσχόμενος λαμπρό μέλλον και ανθρωπιστική βοήθεια.

Σύμφωνα με τον κυβερνήτη της περιφέρειας Νικολάγιεφ, τον Βιτάλι Κιμ, οι ρωσικές δυνάμεις άρχισαν να κατεδαφίζουν γέφυρες κοντά στη Χερσώνα στα τέλη Μαΐου-αρχές Ιουνίου με στόχο να διαφυλάξουν τις ρωσικές θέσεις στη Χερσώνα σε περίπτωση μελλοντικής ουκρανικής αντεπίθεσης.

Παραπομπές
----------

1. 1 2  Schwirtz, Michael; Pérez-Peña, Richard (2022-03-02). «First Ukraine City Falls as Russia Strikes More Civilian Targets» (στα αγγλικά). *The New York Times*. ISSN 0362-4331. Αρχειοθετήθηκε από το πρωτότυπο στις 3 March 2022.. Ανακτήθηκε στις 2022-03-03.
2. ↑  «Battle rages for strategic bridge in southern Ukraine after days of fighting». Αρχειοθετήθηκε από το πρωτότυπο στις 26 Φεβρουαρίου 2022. Ανακτήθηκε στις 26 Φεβρουαρίου 2022.
3. ↑  "Battle rages for strategic bridge in southern Ukraine after days of fighting".
4. ↑  desk, The Kyiv Independent news (24 Φεβρουαρίου 2022). «Russian troops moving towards town of Nova Kakhovka in Kherson Oblast». *The Kyiv Independent* (στα Αγγλικά). Αρχειοθετήθηκε από το πρωτότυπο στις 24 Φεβρουαρίου 2022. Ανακτήθηκε στις 25 Φεβρουαρίου 2022.
5. ↑  Sabbagh, Dan (27 Φεβρουαρίου 2022). «Russian forces advance on Kyiv: fighting on fourth day of invasion». *The Guardian*. Αρχειοθετήθηκε από το πρωτότυπο στις 27 Φεβρουαρίου 2022. Ανακτήθηκε στις 28 Φεβρουαρίου 2022.
6. ↑  «Russia says it "blocks" Ukraine's Kherson, Berdyansk – RIA» (στα αγγλικά). *Reuters*. 2022-02-27. Αρχειοθετήθηκε από το πρωτότυπο στις 28 February 2022.. Ανακτήθηκε στις 2022-03-01.
7. ↑  CNN (28 Φεβρουαρίου 2022). «Ukraine's Air Force claims successful drone strike on Russian forces near Kherson». *CNN* (στα Αγγλικά). Αρχειοθετήθηκε από το πρωτότυπο στις 28 Φεβρουαρίου 2022. Ανακτήθηκε στις 1 Μαρτίου 2022.
8. ↑  «Russian invaders plan to use Kherson residents as human shield». *www.ukrinform.net* (στα Αγγλικά). Αρχειοθετήθηκε από το πρωτότυπο στις 1 Μαρτίου 2022. Ανακτήθηκε στις 28 Φεβρουαρίου 2022.
9. ↑  «Russian military vehicles seen across Kherson after heavy shelling». *CNN* (στα Αγγλικά). 1 Μαρτίου 2022. Αρχειοθετήθηκε από το πρωτότυπο στις 2 Μαρτίου 2022. Ανακτήθηκε στις 2 Μαρτίου 2022.
10. ↑  Reuters (2022-03-01). «Russian forces have entered Kherson, says Ukrainian official» (στα αγγλικά). *Reuters*. Αρχειοθετήθηκε από το πρωτότυπο στις 2 March 2022.. Ανακτήθηκε στις 2022-03-02.
11. ↑  Eugene Shaporenko (2 Μαρτίου 2022). «У Херсоні ворог захопив залізничний вокзал та річковий порт». *Fakty i Kommentarii* (στα Ukrainian). Αρχειοθετήθηκε από το πρωτότυπο στις 2 Μαρτίου 2022. Ανακτήθηκε στις 2 Μαρτίου 2022. CS1 maint: Μη αναγνωρίσιμη γλώσσα (link)
12. ↑  «Russian military vehicles seen across Kherson after heavy shelling». *CNN* (στα Αγγλικά). 1 Μαρτίου 2022. Αρχειοθετήθηκε από το πρωτότυπο στις 2 Μαρτίου 2022. Ανακτήθηκε στις 2 Μαρτίου 2022.
13. ↑  «Russia says it captures Ukrainian city of Kherson -RIA». *Reuters* (στα Αγγλικά). 2 Μαρτίου 2022. Αρχειοθετήθηκε από το πρωτότυπο στις 3 Μαρτίου 2022. Ανακτήθηκε στις 2 Μαρτίου 2022.
14. ↑  «Ukrainians say they are fighting on in southern city of Kherson». *Reuters* (στα Αγγλικά). 2 Μαρτίου 2022. Αρχειοθετήθηκε από το πρωτότυπο στις 2 Μαρτίου 2022. Ανακτήθηκε στις 2 Μαρτίου 2022.
15. ↑  «Russia pounds Ukrainian cities as advances stall, draws UN censure». *Reuters*. 2 Μαρτίου 2022. Αρχειοθετήθηκε από το πρωτότυπο στις 2 Μαρτίου 2022. Ανακτήθηκε στις 2 Μαρτίου 2022.
16. ↑  James, Liam (3 Μαρτίου 2022). «Russian claims it has seized Kherson as city's mayor agrees to curfew». *The Independent* (στα Αγγλικά). Αρχειοθετήθηκε από το πρωτότυπο στις 3 Μαρτίου 2022. Ανακτήθηκε στις 3 Μαρτίου 2022.
17. ↑  James, Liam (3 Μαρτίου 2022). «Russian claims it has seized Kherson as city's mayor agrees to curfew». *The Independent* (στα Αγγλικά). Αρχειοθετήθηκε από το πρωτότυπο στις 3 Μαρτίου 2022. Ανακτήθηκε στις 3 Μαρτίου 2022.
18. ↑  Williams, Nathan; Waterhouse, James (23 March 2022). «Ukraine changes the narrative». *BBC News*. Αρχειοθετήθηκε από το πρωτότυπο στις 23 March 2022.. Ανακτήθηκε στις 24 March 2022.
19. ↑  Williams, Nathan (23 March 2022). «Where are Ukrainian forces fighting back?». *BBC News*. Αρχειοθετήθηκε από το πρωτότυπο στις 23 March 2022.. Ανακτήθηκε στις 24 March 2022.
20. ↑  Cooper, Helene (25 March 2022). «Russia is not in full control of Kherson anymore, the Pentagon says.». *The New York Times*. Αρχειοθετήθηκε από το πρωτότυπο στις 27 March 2022.. Ανακτήθηκε στις 25 March 2022.
21. ↑  Cooper, Helene (25 March 2022). «Conflicting reports emerge on whether Russia is still in full control of Kherson.». *The New York Times*. Αρχειοθετήθηκε από το πρωτότυπο στις 27 March 2022.. Ανακτήθηκε στις 25 March 2022.
22. ↑  «Russian military remains in full control of city of Kherson, residents say». *CNN*. 25 March 2022. Αρχειοθετήθηκε από το πρωτότυπο στις 26 March 2022.. Ανακτήθηκε στις 25 March 2022.
23. ↑  «Игорь Кастюкевич опроверг слухи о его назначении на должность главы Херсона». *ИА REGNUM* (στα Ρωσικά). Ανακτήθηκε στις 25 Σεπτεμβρίου 2022.
24. ↑  «Ukraine says it hit Russian command post». *APNEWS*. 23 April 2022.. Ανακτήθηκε στις 24 April 2022.
25. ↑  «Russia To Stay in Southern Ukraine 'Forever' – Senior Lawmaker». *The Moscow Times*. 6 May 2022. .
26. ↑  «Russian troops retreating in Kherson blow up bridges to prevent counterattack». *telegraph.co.uk*. 1 Ιουνίου 2022.